 Tukihii oo wali hadlaya saddexdoodiina ay is weheshanayaan baa cawlo u timid markaas baa diindiinkii intuu cabsaday biyihii hoos u yumbaday, jiirkiina godkiisii galay, tukihiina wuu duulay oo geed buu ku degtay, in yar ka dibna tukihii baa cirka ku duulay si uu u eego haddii uu jiro qof cawsha eryanaya, waxna ma arag, kolkaas buu jiirkii iyo diindiinkii u yeeray wayna soo bexeen, diindiinkii baa cawshii ku yiri: kadib markii uu arkay ayada oo eegaysa biyihii; haddii oon ku hayo cab, hana baqin, cabsi ma jirto e, cawshii baa soo dhawaatay diindiinkiina wuu soodhaweeyay oo nabdeeyay, wuxuuna ku yiri: xaggee baad ka timid? 